תנאי שימוש בשירותי ומוצרי חברת TextMe

כללי – אודות Text2Me והשירות

חברת TextMe היא חברה המספקת מגוון רחב של שירותי תקשורת ומוצרי תקשורת עבור מכשירי תקשורת ניידים. בהמשכו של מסמך זה, TextMe תכונה  " Text2Me", "אנחנו" או "אנו" לפי העניין.  המשתמשים יכונו לצורך הנוחות "המשתמש" "אתה" או "אתם".

Text2Me היא חברה המאוגדת כדין בארה"ב, העוסקת, בין היתר, בהקמה, ניהול, תפעול ותמיכה בשירות אליו מתייחס מסמך זה (להלן: "השירות" או "שירותי Text2Me"), המאפשר למנויי  Text2Me, באמצעות מערכת יישומים של Text2Me, לשלוח ולקבל הודעות טקסט, לפי אחת מהאפשרויות הבאות: 	
(1) משלוח וקבלה של הודעות SMS (להלן גם – "מסרונים"), במסגרתם לפחות אחד מהצדדים הינו מנוי סלולארי בישראל והצד השני עשוי להיות מנוי על השירות המחזיק במכשיר עליו ניתן להתקין את האפליקציה. במסגרת זו מתבצעים המשלוח והקבלה בין היתר תוך ניתוב והעברת המסרונים, באמצעות רשת סלולארית ומספר גישה סלולארי המוקצה מראש למנויי Text2Me (להלן – "מספר גישה");	

(2) משלוח וקבלה של הודעות טקסט אחרות בין המנויים על האפליקציה, המחזיקים בכל מכשיר עליו ניתן להתקין את האפליקציה, שלא באמצעות רשת סלולארית אך תוך הקצאת מספר גישה.

יובהר כי השירות אינו תומך במשלוח הודעות למספרים מקוצרים ו/או בקבלת חיוב הפוך (REVERSE BILLING).

בנוסף, ידוע למנוי, כי קיימות מגבלות טכניות בשירות העברת הודעות באמצעות הרשת הסלולארית, כדלקמן: 

אורך הודעות:	

•	הודעות בעברית / ערבית או ברוסית וכן הודעות בעברית + אנגלית יגיעו באורך מקסימאלי של 70 תווים להודעה. הודעות באנגלית בלבד יגיעו באורך מקסימאלי של 160 תווים להודעה.
•	לא ניתן להעביר מעבר ל- 9 הודעות משורשרות .

תמיכת מכשירי הקצה:

•	חלק ממכשירי הקצה אינם תומכים בערבית, ברוסית או בשפות אחרות מלבד עברית ואנגלית. 
•	בחלק ממכשירי הקצה הקיימים כיום  חסרים מספר סימנים ומנוי לא יקבלם. התווים שאינם נתמכים משתנים ממכשיר למכשיר.
•	קיימים בשוק מכשירים אשר אינם תומכים בהודעות שחולקו (שרשור הודעות), משלוח הודעות למכשירים אלו יגיע בחלקים ולא כהודעה אחת, בנוסף בחלק מהמכשירים יופיע סימון בינארי אשר מציין שההודעה הינה חלק מתוך הודעה ארוכה.

שונות:	
•	אם תשלח הודעה ליעד אשר אינו זמין לקבל את ההודעה מכל סיבה שהיא, תמשיך המערכת לנסות להעבירה במשך עד 72 שעות.
•	אפשרות אישור הגעת הודעה ליעדה נתמכת אך ורק בהודעות למפעילים סלולאריים.
•	יתכן מצב בו מנוי אשר נייד מספרו לרשת אחרת לא יקבל הודעות SMS למשך עד 3 שעות ממועד הניוד. 
•	לא ניתן לשלוח הודעות בינאריות, הודעות פקס או הודעות GPRS מהמערכת.
•	יתכנו שינויים ומגבלות נוספות בשל שינויים טכניים ברשתות המפעילים או שינויים רגולטוריים.
•	ככל שמתבצע חיוב על פי כמות ההודעות הנשלחת - המנוי מחויב על העברה מוצלחת של הודעתו למפעיל הרלבנטי, ללא קשר לתקינותה, שלמותה ו/או הגעתה למנוי הסופי.

השימוש במוצרים ובשירותים של Text2Me כהגדרתם במסמך זה, כפוף לתניות ולתנאים שבמסמך זה (להלן גם: "התנאים"). 

הגישה והשימוש במוצרים ובשירותים כפופים לתנאים המפורטים מטה, שיהוו הסכם מחייב בינך לבין Text2Me . הנך מתבקש לקרוא היטב את מלוא התנאים. אם אינך מסכים לאחד מן התנאים הללו הנך מתבקש שלא לעשות כל שימוש במוצרים ובשירותים. השימוש שלך בשירות ספציפי הכלול או המקושר למערכת עשוי להיות כפוף גם לתנאים נוספים המפורטים במקום אחר. 	

בכפוף לתנאים הנ"ל, ניתנת בזה לך רשות כניסה למוצרים ולשירותים. רשות הכניסה בכל כניסה וכניסה מותנית בהקשת שם משתמש וסיסמה ובמילוי נהלי הכניסה נוספים, כפי שייקבעו מעת לעת על ידי Text2Me. המשתמש יהא אחראי לבדו בכל הקשור לאפשרות הגישה לשירותים ולמוצרים, ומבלי לפגוע בכלליות האמור לעיל יהא אחראי לבדו ועל חשבונו בכל הנוגע להיתרים ולרישיונות, לחומרה, לתוכנות, לתשתית התקשורת ולהתקשרות עם ספקי שירותי התקשורת - על מנת להגיע אליהם. Text2Me לא תהיה אחראית בשום צורה שהיא לאפשרויות הגישה של המשתמש לשירותים ולמוצרים.  

באמצעות הקלקה על לחצן "הרשמה" (« SignUp ») הנכם (א) מצהירים כלפינו שלא נשללה מכם הזכות לעשות שימוש בשירותי ובמוצרי Text2Me וכן (ב) מסכימים לתנאים אלה, לרבות מדיניות הפרטיות של Text2Me הכלולה במסגרתם וכן (ג) תנאים אלה מחייבים אתכם. 

Text2Me רשאית לשנות ולעדכן תנאים אלה בכל עת ומבלי מתן הודעה וזאת באמצעות פרסום התנאים החדשים באתר של Text2Me. הגרסה החדשה של התנאים שפורסמה באתר Text2Me תגבר על כל גרסה קודמת של התנאים. 

המשך השימוש שלכם בתכנים, מוצרים ושירותים של Text2Me, פירושו כי קיבלתם על עצמכם את התנאים המעודכנים. אם אינכם מסכימים לתנאים המעודכנים, האמצעי היחיד העומד לרשותכם הוא לחדול מהשימוש בתכנים, מוצרים ושירותים של Text2Me והנכם מתחייבים כלפינו להסיר את כל התכנים, המוצרים או השירותים העשויים לפעול באיזה מהמכשירים שלכם. 

כותרות מסמך זה מובאות לשם הנוחות בלבד, ולא תשמשנה בפרשנותו.

הגבלות כלליות

Text2Me מעניקה לכם בזה רישיון בלתי עביר ושאינו בלעדי לקבלת גישה ולשימוש בתכנים, המוצרים והשירותים של Text2Me כהגדרתם במסמך זה. הנכם מאשרים כי השימוש ברישיון זה כפוף למגבלות הנקובות בתנאים אלה וכי אם לא תקיימו איזו מהמגבלות הנקובות בזה, Text2Me תוכל לבטל את הרישיון ללא מתן הודעה מוקדמת, ללא עלות כלשהי מבחינת Text2Me ומבלי ש- Text2Me תחוב כלפיכם.

רשות הכניסה ניתנת אך ורק לחלקים ש- Text2Me החליטה ליתן למשתמש גישה אליהם. המשתמש לא ייכנס לכל חלק אחר בשירות במוצר או במערכת ללא הרשאה מפורשת ובכתב מ- Text2Me. המשתמש, בהשתמשו בשירותים במוצרים, לרבות בקבלו ובשמרו מידע, לא יתערב בפעולות של השירותים המוצרים והמערכות ולא יפריע לפעילותם התקינה. Text2Me  שומרת לעצמה את הזכות למנוע את כניסת המשתמש לשירותים ולמערכות, בין באופן זמני ובין לזמן ממושך, אם לדעתה התעורר חשש לכניסה בלתי מורשית למוצרים לשירותים למערכות או למידע. 

הנך מסכים לכך ש- Text2Me אינו מחליף את הטלפון שלכם וכי המוצרים והשירותים של Text2Me עשויים להיות מוגבלים, מושעים או מצומצמים מבחינה גיאוגרפית, מבחינת היקף, משך או כל קריטריון אחר עליו תחליט Text2Me לפי שיקול דעתה הבלעדי ומבלי לחוב כלפיך. 

הנכם מסכימים לכך שלא ניתן להסתמך על התכנים, המוצרים והשירותים של Text2Me לצורך מסרים ושיחות חירום או לכל צורך קריטי אחר. 

אף על פי שText2Me  נוקטת באמצעים שונים לאבטחת המידע אשר נמסר על ידי המשתמש , Text2Me  אינה אחראית ואינה מבטיחה כי גוף בלתי מורשה לא ישיג גישה למידע ו/או ישים ידו על מידע זה, והמשתמש נוטל על עצמו את מלוא הסיכונים הנוגעים לכך ולמערכות המחשב של המשתמש והמידע האגור בהם, שלהם קישור עקיף או ישיר לשירותים למוצרים ולמערכות הרלבנטיות.  

הנכם עשויים לקבל מספר טלפון שיוקצה לכם על ידי Text2Me לשימוש בתכנים, במוצרים ובשירותים של Text2Me (להלן גם : "מספר גישה"). הנכם מסכימים לפעול בכפוף ולפי כל דין בשימוש במספר הטלפון שיוקצה לכם על ידי Text2Me. יובהר בזאת כי השימוש במספר הגישה מורשה בשטחי מדינת ישראל בלבד, כל שימוש מחוץ לשטח מדינת ישראל הינו כפוף לכל דין מקומי ובאחריותו המלאה של המשתמש, לרבות בנוגע לדינים החלים על הפרת סימני מסחר ו/או כל דין אחר.

הנכם מאשרים ומסכימים לכך, כי אין ולא תהיינה לכם זכויות, מכל מין וסוג, במישרין או בעקיפין, במספרי הגישה, השייכים למפעיל הסלולארי הרלבנטי בלבד, והנכם מודעים לכך כי בשל תוכניות מספור מספרים אלו עשויים להשתנות. כמו כן, הנכם מצהירים, כי לא תהיה לה כל טענה ו/או תביעה ו/או דרישה בקשר למספרי הגישה, הקצאתם, שינויים ו/או וביטולם, מכל סיבה שהיא. למען הסר ספק ומבלי לגרוע מכלליות האמור לעיל עוד מובהר בזאת, שתוכנית המספור לעניין ניידות המספרים, אינה חלה, ולא תחול על מספרי הגישה הנדונים. 

כמו כן, מוסכם בזאת, כי עליכם לעשות שימוש של לפחות 15 הודעות בחודש במסגרת השירות, ובמידה שלא תעשו שימוש כאמור Text2Me תהא רשאית להשיב אליה את המספר שהוקצה לכם. 
בנוסף, Text2Me רשאית להשיב לעצמה את מספר הגישה ולחדול להעמידו לרשותך ללא נשיאה באחריות, אם לא נעשה שימוש במוצרי Text2Me ובשירותי Text2Me במשך למעלה מ- 72 שעות רצופות. 

Text2Me  שומרת לעצמה את הזכות לעצב כרצונה את המוצרים השירותים והמערכות, להוסיף ו/או לגרוע יישומים ו/או שירותים, לשנותם או להפסיקם כליל, ולערוך במוצרים בשירותים ובמערכות כל שינוי אחר לפי שיקול דעתה, והכל ללא צורך בהודעה מוקדמת. 

Text2Me  רשאית לפי שיקול דעתה וללא צורך בהודעה מוקדמת להפסיק שימושו של המשתמש במוצרים בשירותים ובמערכת, לרבות ביטול שם המשתמש וסיסמתו, ולהסיר את המידע המאוחסן אצל Text2Me , בין היתר אם לדעתה: (1) המשתמש פעל בניגוד לתנאי השימוש; (2) המשתמש הפר הסכם אחר שלו עם Text2Me. 	
אין באמור לעיל כדי לגרוע מכל סעד או זכות העומדים לText2Me  על פי חוק החוזים (תרופות בשל הפרת חוזה), התשל"א - 1970.

הגבלות שימוש

הנכם מסכימים כי תעשו שימוש בתכנים, במוצרים ובשירותים של Text2Me רק עבור עצמכם, למטרות חוקיות ולצרכים שאינם מסחריות ים, ובאופן העולה בקנה אחד עם הדין הרלוונטי החל עליכם ועל השימוש במוצרים ובשירותים. השירותים והמוצרים מוגבלים לשימוש אישי בלבד.

הנכם מסכימים שלא לעשות שימוש בשום מתקן אוטומטי על מנת לקבל גישה למוצרים ולשירותים של Text2Me ולא לעשות שימוש בשום מתקן או תוכנה על מנת לקבל גישה לתכנים, למוצרים ולשירותים באופן העשוי לפגום בשימוש התקין בתכנים, במוצרים ובשירותים של Text2Me. 

נאסר עליכם לעשות שימוש בתכנים, במוצרים ובשירותים של Text2Me על מנת לעשות כל פעולה מהפעולות המנויות להלן:

(1)	העברת כל דבר תקשורת, תוכן או מסרים שהנם מגונים, אלימים, מטרידים, בלתי צנועים, כרוכים במרמה, מוציאים שם רע או מפרים כל זכות חוקית של צד שלישי כגון, ומבלי לגרוע מכלליות האמור, זכויות יוצרים, זכויות פרטיות או זכויות פרסום או כל תוכן או מסר העלול ליצור עילה לתביעה פלילית או אזרחית בכל מובן אחר;

(2)	הפעלת מוצרים ושירותים של Text2Me תחת זהות שקרית או באמצעות התחזות לאדם כלשהו או לאישיות משפטית שהיא צד שלישי;
(3)	יצירה או הפצה של דואר זבל, מכתבי שרשרת או כל תוכן דומה;
(4)	שימוש במוצרים ובשירותים באופן העלול להזיק, לשתק, לגרום עומס יתר או לפגוע בהם, או להפריע לשימוש של גורם אחר כלשהו ולהנאה שלו מהם, וכן יצירה, העלאה או העברה של כל סוג קובץ המכיל וירוס או כל נתון כלשהו העשוי לפגוע, להגביל או להשפיע על השימוש במוצרים ובשירותים של Text2Me או מוצרים או שירותים של צד שלישי כלשהו;
(5)	לעודד פעולות בלתי חוקיות ולדון באופן כללי בכוונה לבצע פעולות בלתי חוקיות;
(6)	לעסוק בפעולות המובילות או המכוונות ל- (א) איסוף נתונים על משתמשים אחרים ב- Text2Me ללא הסכמתם, או שותפי Text2Me ללא הסכמתם ובאופן כללי יותר, נתונים כלשהם המאוחסנים ביחידות האחסון של Text2Me שאינן זמינות לכם על ידי Text2Me במהלך השימוש הרגיל במוצרים ובשירותים; (ב) לשלול, להפריע או לפגוע בשימוש בתכנים, במוצרים ובשירותים של Text2Me על ידי משתמשי Text2Me אחרים מלבד עצמכם; (ג) לקבל תוכן שנוצר או שודר אל או מאת משתמשי Text2Me שאינו מיועד אליכם;
(7)	ליצור, להוריד, להעלות או להעביר סוג כלשהו של פרסומת או שידול לפעילויות מסחריות;
(8)	ליצור, להוריד, להעלות או להעביר נתונים , קבצים או תוכנות כלשהם אשר אינם ניתנים ליצירה, הורדה, העלאה או העברה בתוך שטח השיפוט הרלוונטי, לצורך השימוש שלכם במוצרים ובשירותים של Text2Me. 
נוסף על כך, נאסר עליכם לגשת או לעשות שימוש במוצרים או בשירותים של Text2Me על מנת לעשות כל פעולה מהפעולות המנויות להלן:
 
(1)	להעתיק, להפיץ, להעביר בכל אופן שהוא, לרבות אך מבלי לגרוע מכלליות האמור, תרגום, דה- קומפילציה או הידור לאחור של קוד המקור לתכנים, מוצרים או שירותים של Text2Me;
(2)	לעקוף מאפייני אבטחה או כללי שימוש בתכנים, מוצרים או שירותים ש ל Text2Me;
(3)	להעתיק או לשנות איזה מבין העיצובים, ההודעות, הסמלילים או זכויות קנייניות כלשהן של Text2Me או של השותפים של Text2Me, אשר מוצגים או משמשים בהקשר של התכנים, המוצרים והשירותים של Text2Me. 

השימוש במוצרים ובשירותים של Text2Me

על מנת לקבל רשות כניסה לשירות מקבל כל משתמש שם משתמש וסיסמה. המשתמש יהא אחראי לשמירת סודיות שם המשתמש והסיסמה, והוא לא ימסור אותם לאחר, פרט לגורם המוסמך על-ידיו. הנך נדרש לדווח באופן מיידי ל- Text2Me כל אימת שהנך מבחין או חושד, כי נעשה שימוש בלתי מאושר בשם המשתמש או בסיסמה או בפרטים אחרים שנמסרו לצורך שימושך בשירותים. Text2Me  לא תהיה אחראיות לכל תוצאה או נזק שינבעו או יהיו קשורים לכניסה בלתי מורשית לשירותים ולמוצרים או לחשיפת שם המשתמש וסיסמתו או לחשיפת כל מידע אחר בקשר עמם. לעומת זאת, אתה מתחייב לשאת באחריות לנזק שייגרם לText2Me  או לכל גורם אחר בעקבות שימוש של אדם אחר בשם המשתמש שלך, בסיסמה שלך או בפרטים אחרים שנמסרו על ידיך לצורך כניסה לאתר ושימוש בו. אינך רשאי להשתמש בשם המשתמש, בסיסמה או בפרטים מזהים אחרים של כל אדם אחר בכל זמן שהוא ללא רשותו של אותו אדם. Text2Me  רשאית מדי פעם בפעם לדרוש מהמשתמש להחליף את פרטי הזיהוי לרבות הסיסמה, לפי שיקול דעתה.

מובהר בזאת למשתמש, כי למרות שהמפעיל הסלולארי וText2Me  אינם אחראים לתוכן המידע המועבר באמצעות המוצרים השירותים והמערכות, הם רשאים במקרה שמתעורר חשד לשימוש בלתי מורשה במוצרים ובשירותים לבחון את תוכן המידע לרבות באמצעות גישה אליו, לסלק כל מידע שהועבר ונאגר אצלם בניגוד לתנאים אלה, ו/או להפסיק את שימושו של המשתמש האחראי לשיגורו של המידע בשירותים על כל נדבכיהם ויישומיהם.	

עוד מובהר בזאת, בהתייחס לכל המידע הנאגר, מכל סוג שהוא, לרבות מידע המזהה סוג מכשיר,  הנוגע למנויים על השירות, על השימוש בשירות ועל המשתמשים בו, כי Text2Me עשויה להעביר את המידע לגביהם או חלקו (אך לא לגבי תוכן ההודעות עצמן) למפעיל הסלולארי ו/או לגוף שלישי כלשהו, והאחרונים מתחייבים מצדם לעשות במידע שימוש בכפוף לכל דין. השימוש של  Text2Me  ו/או  כל גוף שלישי במידע עשוי להיות לצרכי בקרה, לצרכים סטטיסטיים ו/או לשם שיפור השירות. 

המפעיל הסלולארי וText2Me  אינם אחראים לכל מידע שיגיע אל המשתמש על ידי גורם חיצוני באמצעות מכשיר הסלולר, השירותים המוצרים המערכות והיישומים, והמשתמש נדרש לנקוט בזהירות הנדרשת בקבלו כל מידע שיועבר אליו במסגרת זאת. המפעיל הסלולארי וText2Me  אף אינם מתחייבים, כי מידע זה יועבר בשלמותו ובאופן תקין לגמרי. 

הנכם מאשרים כי הנכם האחראים הבלעדיים לכל תוכן שהנכם יוצרים, מורידים, מעלים או מעבירים ובייחוד, הנכן אחראים באופן בלעדי לכל אחד מהמאפיינים שלו, לרבות ומבלי לגרוע מכלליות האמור, החוקיות, הנאותות והשלמות שלו. 

באמצעות יצירה, הורדה, העלאה או העברה של תוכן כלשהו באמצעות מוצרים ושירותים של Text2Me , הנכם מאשרים כי הנכם בעלים מלאים בכל הזכויות המשפטיות והמוסריות ומורשים לעשות שימוש בתוכן האמור במסגרת המוצרים והשירותים של Text2Me. 

דעה כלשהי לגבי כל תוכן שנוצר, הועלה, הורד או הועבר על ידך באמצעות מוצרים ושירותים של Text2Me, הינה שלך בלבד ותחת אחריותך הבלעדית. הנך מאשר כי Text2Me לא תשא באחריות בגין דעה כאמור. 

Text2Me שומרת לעצמה את הזכות להסיר ללא כל אחריות כלפיך, תוכן כלשהו אשר פורסם באמצעות מוצרים ושירותים של Text2Me, וזאת על פי שיקול הדעת הבלעדי של Text2Me. כמו כן, הנך מאשר כי Text2Me אינה נושאת בשום חבות או אחריות כלפי אדם כלשהו בגין אי הסרה של תוכן כלשהו מהמוצרים והשירותים שלה. 

הגבלות נפח של הודעות מסרים (SMS) והודעות מולטימדיה (MMS)

המשתמשים של Text2Me מאשרים ומסכימים כי במקרה של שימוש מופרז או שימוש בלתי מספק במוצרים ובשירותים, Text2Me רשאית (א) ליידע את המשתמש לגבי השימוש המופרז או הבלתי מספק ולדרוש שינוי דפוסי השימוש וכן (ב) לחסום את המשתמש מקבלת השירותים באופן חד צדדי, באופן זמני או לצמיתות או לשלול ממנו את מספר הגישה או (ג) להחליט, בהודעה מראש למשתמש, על חיוב המשתמש בגין משלוח הודעות באמצעות המוצרים והשירותים

שימוש מופרז בשירות מוגדר לפי העניין, כאחת משתי האפשרויות הבאות: (א) משלוח של למעלה מחמש מאות מסרונים במשך עשרים וארבע שעות או (ב) משלוח מספר מסרונים הגבוה לפחות במאה ממספר המסרונים שנתקבלו על ידי אותו משתמש במשך תקופה של שלושים ימים. [לדיון בין הצדדים. סעיף ב אינו ברור. כמו כן יתכן שעדיף להותיר את הנושא כללי] 

הזכות לחייב

Text2Me שומרת לעצמה את הזכות לחייב בתשלום בגין המוצרים והשירותים שלה על פי שיקול דעתה המוחלט, בהודעה מראש למשתמשים. במקרה כזה יוכל המשתמש להפסיק השימוש במוצרים ובשירותים.

הזכות לפרסם

הנך מסכים ומאשר עם המדיניות של Text2Me לשלוח אליך פרסומים בין במישרין ובין באמצעות ספקים אחרים. הפרסומים יוצגו על גבי המכשיר בו הנך עושה שימוש לשם גישה ושימוש במוצרים ובשירותים של Text2Me. 

הנך מסכים ומאשר כי Text2Me לא תשא בכל אחריות שהיא ביחס לפרסומים, תוכנם ואופיים, , לרבות ביחס לדיוק, נאותות או עמידה בכל דין. 

ניתוק השירות / ביטול

Text2Me שומרת לעצמה את הזכות, מבלי לחוב כלפיך, לבטל בכל עת את כל השירותים או חלק מהשירותים המסופקים לך על ידי Text2Me. 

מחדלך לקיים את ההוראות של תנאים אלה, עשוי לגרום לביטול גישתך למוצרים ולשירותים של Text2Me ולחשוף אותך לאחריות אזרחית ו/או פלילית. 

זכויות יוצרים, סימני מסחר ומידע קנייני של Text2Me

התכנים, המוצרים והשירותים המסופקים על ידי Text2Me (לרבות, אך מבלי לגרוע מכלליות האמור, כל הנתונים, התוכנות, הקניין הרוחני, עיצוב, אימג', אודיו, וידאו, הליך עסקי) והשם, הלוגו והסימן המסחרי של Text2Me כמו גם הבעלות ב- Text2Me, הינם מוגנים על פי דינים בינלאומיים.

הרשות להשתמש בהם ולקבל גישה אליהם הינה אישית ומיועדת לצרכים אישיים בלבד ולא מסחריים. אינך רשאי: לעשות כל שינוי בתכנים במוצרים ובשירותים, לפרסמם, להעבירם, לשכפלם, להפיצם בכל דרך שהיא, להעתיקם או לשלבם בכל דרך שהיא באתר במערכת או בפרסום אחר, או ליצור אליהם קישוריות (link), או לעשות בהם כל שימוש שלא למטרות אישיות, או לייעוד שלא נקבע על ידי Text2Me  עבורם.

אינך רשאי להעתיק, להציג, לשנות או לעשות שימוש בשם, בלוגו ובסימני המסחר של Text2Me למטרות מסחריות ובלתי מסחריות. 

אינך רשאי להעתיק, להציג, לשנות או לאחסן תוכן כלשהו מהמוצרים והשירותים של Text2Me, למעט במהלך השימוש הרגיל שלך כמנוי, בהווה או בעתיד של המוצרים והשירותים של Text2Me. בייחוד, אינך רשאי להעתיק, להציג, לשנות או לאחסן תוכן כלשהו מהמוצרים והשירותים של Text2Me למטרות מסחריות. הנך מאשר כי השימוש במוצרים ובשירותים של Text2Me אינו מקנה לך שום זכות בעלות או קניין בשום חלק מהשירותים והמוצרים של Text2Me. 

אחריות

השימוש והגישה שלך לתכנים, למוצרים ולשירותים של Text2Me נעשים על אחריותך בלבד. 

הנך מאשר ומסכים כי התוכן, המוצרים והשירותים של Text2Me מסופקים לך על בסיס מצבם הנוכחי (“AS IS”) והמצב הזמין (“AS AVAILABLE”).

Text2Me ושותפיה משוחררים מכל אחריות, מפורשת או משתמעת, לשירותים ולמוצרים, לסחירותם, התאמתם למטרה מסוימת כלשהי או אי הפרה של כל זכות, כלל, תקנה או חוק. Text2Me אינה מתחייבת ומופטרת מכל אחריות וחבות לזמינות, דיוק, בטיחות, אמינות ורציפות השימוש בתכנים, במוצרים או בשירותים של Text2Me. Text2Me לא תשא באחריות בגין כל אבדן נתונים, נזק או פגיעה באיזה מן המכשירים שלך המשמשים לשימוש או לגישה לתכנים, למוצרים או לשירותים של Text2Me. 

הנך מסכים לכך ש- Text2Me אינה נושאת בשום אחריות ואינה אחראית לכל מעשה או מחדל ביחס לאבטחת תוכן המידע, לאחסון, להעברה, מחיקה או אי מחיקה של כל מידע שנוצר, הורד, הועלה או הועבר במוצרים ושירותים של Text2Me. 

הנך מסכים לכך ששום עצה בשום פורמט שהוא אשר ניתנה על ידי עובדי Text2Me לא תיצור כל אחריות כלפיך. 

Text2Me, נושאי המשרה בה, העובדים, השותפים או הגופים האחרים הקשורים אליה ולשירותיה, לא יישאו באחריות אחרת חוזית נזיקית או אחרת, בגין כל תביעה, נזק או הפסד, הנובעים או הקשורים לתוכן, למוצרים, לשירותים או למערכות נשוא מסמך זה, לרבות נזק ישיר, מיוחד, עקיף, או תוצאתי, ולרבות הפסד הכנסה, הפסד רווחים, ופגיעה במוניטין, שנגרם עקב או בקשר עם השימוש או אי-השימוש בשירותים במוצרים ובמערכות, לרבות (אך מבלי לגרוע מכלליות האמור) שיבושים במוצרים ובשירותים, ההסתמכות עליהם, אי-התאמתם לצרכי המשתמש, אי-מתן רשות כניסה אליהם, בעיות זמינות או הפרעה בפעולות שונות, הסתמכות על המידע ו/או אובדן מידע, אי-זמינותו של השירות, וזאת אף אםText2Me  ו/או ושתפיה היו מודעים או אמורים להיות מודעים להסתברות לנזק כאמור. 

כמו כן, לא תהיה ל Text2Me ולשותפיה כל אחריות בגין ליקויים ו/או תקלות ו/או הפרעות ו/או הפסקות במתן השירות או ההרשמות אליו, מכל מין וסוג שהוא, ברשתות ובמערכות הקשורות לשירותים ולמוצרים.

בשום מצב, Text2Me, נושאי המשרה, העובדים, השותפים או הגופים האחרים הקשורים אליה או לשירותיה, לא יישאו באחריות מסוג כלשהו בגין נזקים, לרבות אך מבלי לגרוע מכלליות האמור, אבדן רווחים, אבדן נתונים, כל הפסד בלתי מוחשי כגון עוגמת נפש, הנובעים מהשימוש שלך או מאי השימוש שלך בתכנים, במוצרים במערכות ובשירותים של Text2Me או כל אתר קשור. 

בשום מקרה, האחריות הכוללת של Text2Meוכל השותפים והגופים הקשורים כמפורט לעיל, לרבות גם נותני הרישיונות, ספקי השירות, ספקי התכנים, עובדים, סוכנים, נושאי משרה ודירקטורים של כל צד (בין בתביעה נזיקית, חוזית או אחרת)לא תעלה על הסכום ששילמת ל- Text2Me בגין התכנים, המוצרים או השירותים הרלוונטיים, שמהם נובעת האחריות. 

ככל שבתחום שיפוט רלוונטי כלשהו איזה מההפטרים מאחריות או הגבלות האחריות אסורים, הנך מאשר ומסכים כי האחריות של Text2Me ושותפיה כאמור לעיל תוגבל לסכום הנמוך ביותר ולהיקף הנמוך ביותר המותר על פי דין בשטח השיפוט הרלוונטי. 

מובהר, כי בכל מקרה,  הסעד היחיד בקשר לכל בעיה הקשורה במוצרים ובשירותים יהא הפסקת השימוש בהם.

מבלי לגרוע מכל האמור לעיל יובהר עוד, כי המפעיל הסלולארי ככל שנעשה שימוש בתשתיות ובמערכות שלו לצורך קבלת השירות, משמש כתווך בלבד ואינו נושא בכל אחריות שהיא ביחס לשירותים למוצרים ולפעילותם. בכלל זאת, למפעיל הסלולארי לא תהא כל אחריות ביחס לליקויים ו/או תקלות ו/או הפרעות ו/או הפסקות במתן השירות מכל מין וסוג שהוא, אף אם נגרמו בשל רשת המפעיל, ומובהר כי השירות כפוף לזמינותם של שירותי הרשת. כמו כן, למפעיל הסלולארי ול Text2Me לא תהא כל אחריות ביחס להגעתם של המסרונים לתעודתם, הגעה שעלולה להשתבש בין היתר בשל בעיות ברשת או במגבלות של ציוד הקצה, בשל העובדה כי השירותים שהוזמנו נחסמו ע"י המנוי, או בשל מגבלות שהטיל מפעיל אחר.  

המשתמש ישפה את Text2Me  ושותפיה או מי מטעמם בגין כל נזק, הפסד או הוצאה, לרבות הוצאות טיפול שלהם בתביעה או בדרישה בנדון, (א) הנובעים משימושו של המשתמש (לרבות מנהליו, עובדיו ו/או כל הפועל מטעמו) במוצרים ובשירותים על כל נדבכיהם, ובין היתר בנוגע לתוכן המידע ששיגר באמצעותם, להפרת פרטיות או לחשיפת מידע שהושג בעקבות כניסה בלתי מורשית, ו/או (ב) הנובעים מדרישה ו/או תביעה של צד שלישי כלשהו המבוססת על עילה שנגרמה עקב או בקשר עם השימוש או אי-השימוש בשירותים ובמוצרים, לרבות (אך מבלי לגרוע מכלליות האמור) שיבושים בהם, ההסתמכות עליהם, אי-התאמתם לצרכי המשתמש, אי-מתן רשות כניסה אליהם, הסתמכות על המידע ו/או אובדן מידע, ואי-זמינות.

הנך מסכים לשפות ולפטור מאחריות את Text2Me, הדירקטורים, נושאי המשרה, העובדים, השותפים וספקי צד שלישי בגין כל הפרה של תנאים אלה. הנך מסכים כי Text2Me, הדירקטורים, נושאי המשרה, העובדים, השותפים וספקי צד שלישי לא יישאו כלפיך באחריות בהקשר של הפרה כאמור והנך מסכים לשפותם בגין כל הפסד, נזק ובאופן כללי יותר כל עלות הקשורה להפרה כאמור בהם הם נשאו. 

המשתמש ישא לבדו בכל ההוצאות הנדרשות לשם קבלת אפשרות הגישה לשירותים, לרבות התשלומים הנדרשים מצד ספקי תקשורת לשם כך. 	

תנאי השימוש הנוגעים לזכויות קניין ולהגבלת אחריות, יחולו בכל עת, גם לאחר סיומו של הסכם בין הלקוח לבין מירס ו/או Text2Me .

ממשק צד שלישי

המוצרים והשירותים של Text2Me עשויים להתממשק למוצרים ושירותים של צד שלישי. Text2Me אינה מצהירה או מתחייבת באשר לאמינות, אבטחה או ביצועים של איזה מהשירותים הללו. Text2Me אינה נותנת חסות לאף אחד מבין התכנים, המוצרים או השירותים שניתנו על ידי צדדים שלישיים אלה והנך מאשר כי Text2Me אינה נושאת באחריות בגין שימוש או אי שימוש בתכנים, מוצרים או שירותים כאמור. 

השימוש שלך בתכנים, מוצרים או שירותים כאמור של צד שלישי, כפוף לתניות ולתנאים הרלוונטיים שייסגרו מול כל אחד מצדדים שלישיים אלה. 

הדין החל ותנאים נוספים

הדין שיחול על תנאי השימוש בשירותים ובמוצרים יהיה דין מדינת ישראל, וסמכות השיפוט הבלעדית  בנוגע לכל סכסוך בעניין השימוש באתר, בשירותים ובתנאי השימוש תהיה רק לבתי המשפט בתל אביב - יפו, אולם אין באמור לעיל כדי לגרוע מזכותה של  Text2Me  לבקש סעד בבית משפט המצוי מחוץ למדינת ישראל, על מנת לזכות בצווי עשה או צווי מניעה או צו אחר על מנת לאכוף את זכויותיה. 

גירסה מודפסת של תנאים אלה ושל כל הודעה שניתנה על ידי  Text2Me  או על ידי המשתמש באמצעות השירותים והמוצרים באופן אלקטרוני תהיה קבילה בהליכים שיפוטיים או מנהליים הקשורים לתנאים אלה באותה מידה ובכפוף לאותם תנאים כמו מסמכים ורשומות אחרים שנוצרו ונשמרו במקור בצורה מודפסת. המשתמש מסכים מפורשות כי Text2Me  תהיה רשאית להוכיח הסכמתו או אישורו בכל דרך, לרבות על-ידי הדגמת ההליך שבמסגרתו היה על המשתמש להביע הסכמתו או לבצע פעולה על מנת לקבל את השירותים נשוא מסמך זה.

המשתמש מצהיר כי: (1) הנו לפחות בן 18 וכשר לזכויות וחובות; (2) כל המידע שמספק המשתמש הינו נכון ומדויק;  (3) הוא מסכים למלא אחר כלל חובותיו והתחייבויותיו כמפורט בתנאים אלה. 

אם וככל שהמשתמש הינו נציג של תאגיד, המשתמש מצהיר בזה כי: (1) הוא מהווה נציגו המוסמך של התאגיד בכל הקשור והנוגע להסכם זה ולשימוש בשירותים ובמוצרים ולכל הנובע מאלה; (2) הוא מוסמך לחייב את התאגיד בהסכם ביחס לכל התנאים המפורטים כאן; (3) המשתמש הביא את התנאים הנ"ל לידיעת התאגיד.

בכפוף לתנאים המפורטים כאן, ניתנת לך בזה רשות לעשות שימוש במוצרים ובשירותים, למטרות המותרות בלבד. השימוש בשירותים ובמוצרים יהווה קיבול נוסף לאמור בתנאים אלה. 

אם חלק כלשהו מתנאים אלה אינו ניתן לאכיפה מסיבה כלשהי, החלק הבלתי ניתן לאכיפה יפורש באופן המשקף קרוב ככל האפשר את הכוונות המקוריות. יתר ההוראות של תנאים אלה יישארו במלוא התוקף והתחולה. 

אי עמידתה של Text2Me על ביצוע קפדני או אי אכיפה של הוראה כלשהי מהוראות תנאים אלה, לא יהוו ויתור על ההוראה למשנים ולא ישמשו כמשנים תנאים אלה. 

הנך מסכים בזאת, כי לא קיימים בינך לבין Text2Me כל מיזם משותף, שותפות, יחסי עבודה או יחסי שליחות כתוצאה מהסכם זה או מהשימוש בתכנים, במוצרים או בשירותים של Text2Me. 

כאמור, Text2Me רשאית לתקן, לשנות או לעדכן תנאים אלה בכל עת, באמצעות עדכון פרסום זה. 

ככל שמצורפים תנאי שימוש נוספים  בשפה האנגלית מובהר כי אלה מובאים לשם הנוחות בלבד, ובכל מקרה הנוסח העברי הוא הנוסח הקובע והמחייב. ניתן ליצור עמנו קשר בנוגע לתנאי השימוש ו/או בקשר לשאלות ביחס לשירות באמצעות דוא"ל contact@go-text.me.

תנאים אלה עודכנו לאחרונה בחודש מאי, 2011.